वकील बोले- डराने के लिए धमाका; पुलिस बोली- ये दो अलग ग्रुप की लड़ाई
Uttar Pradesh Mafia Atiq Ahmed Murder Mystery - Bombs Exploded Near Gangster's Advocate Daya Shankar Mishra House. प्रयागराज की कटरा गोबर गली में तीन देसी बम फेंके गए। इसी गली में माफिया अतीक अहमद के वकील दयाशंकर मिश्र रहते हैं
प्रयागराज की कटरा गोबर गली में तीन देसी बम फेंके गए। इसी गली में माफिया अतीक अहमद के वकील दयाशंकर मिश्र रहते हैं। बम से कोई हताहत नहीं हुआ है, लेकिन वकील का कहना है कि उन्हें डराने के लिए ये ब्लास्ट किए गए। पुलिस इसे दो अन्य गुटों का झगड़ा बता रही है। उसका कहना है कि अतीक के वकील का इन ब्लास्ट से कोई मतलब नहीं है।
पुलिस बोली- पुरानी रंजिश में फोड़े गए 3 देसी बम
कर्नलगंज थानाध्यक्ष राम मोहन राय ने बताया- घटना गोबर गली की है। यहां रहने वाले हर्षित सोनकर का रौनक, आकाश सिंह और छोटे के साथ पैसों को लेकर विवाद था। हर्षित बदला लेने के लिए हाथ में बम लेकर आकाश सिंह के घर पहुंच गया। उसके झोले में भी बम रखा था। उसने आकाश के घर में महिला को धमकी देते हुए कहा- मेरा नाम हर्षित सोनकर है। समझ लो।
इसके बाद उसने गली में ताबड़तोड़ तीन बम फोड़ दिए। इससे गली में धुआं भर गया। लोग डर की वजह से घरों में छिप गए। इसके बाद घटना की सूचना कर्नलगंज थाने को दी गई। तत्काल इंस्पेक्टर कर्नलगंज और फोरेंसिक टीम घटनास्थल पर पहुंच गई। जांच में पता चला कि हर्षित ने डराने के लिए देसी बम फोड़ा है। अब पुलिस उसको गिरफ्तार करने के लिए दबिश दे रही है।
अतीक के वकील ने कहा- मुझे डराने के लिए फोड़ा गया बम
अतीक अहमद के वकील दयाशंकर मिश्र का कहना है- मैं अतीक अहमद और अशरफ का वकील हूं। मजबूत पैरवी न कर सकूं, इसलिए दहशत फैलाने के लिए शायद ये बम फोड़े गए होंगे। मेरी बेटी ने भी बम फोड़ते हुए लोगों को देखा है। फोरेंसिक एक्सपर्ट की टीम और कर्नलगंज पुलिस मौके पर गई थी। जांच हो रही है। जो भी होगा सामने आएगा।
पुलिस ने वकील पर हमले की अफवाह का खंडन किया
दूसरी ओर, एडीजी एलओ प्रशांत कुमार की ओर से जारी बयान के मुताबिक कटरा में गोबर वाली गली में बम चलने से किसी को चोट नहीं आई है। यह हमला दयाशंकर मिश्र के घर के सामने गली में हुआ है । जिसके बाद यह अफवाह फैल गई कि हमला दयाशंकर मिश्र के ऊपर हुआ है। यह सूचना झूठी है। मौके पर जांच की जा रही है। कानून-व्यवस्था कोई समस्या नहीं है।
अतीक-अशरफ हत्याकांड में कॉन्ट्रैक्ट किलिंग का एंगल:जैद, भाटी गैंग और माफिया कनेक्शन पर जांच; साम्राज्य हथियाना हो सकता है मकसद
माफिया अतीक अहमद और अशरफ की हत्या क्यों की गई? लवलेश, सनी और अरुण ने ही आखिर क्यों मारा? हर जुबान पर यही सवाल है। अब इस दोहरे हत्याकांड में सबसे बड़ा एंगल कॉन्ट्रैक्ट किलिंग का आ रहा है। यानी अतीक और अशरफ की हत्या सुपारी देकर करवाई गई है।
इसके साथ ही एक बड़ा सवाल है कि आखिर मकसद क्या था...वर्चस्व, रसूख, आर्थिक साम्राज्य पर कब्जा, गैंग को नई पहचान या फिर कोई राज खुलने का डर। फिलहाल, इसके पीछे जिन गैंग के नाम आ रहे हैं- उनमें प्रयागराज का जैद गैंग, पश्चिमी यूपी का कुख्यात सुंदर भाटी गैंग और तीसरा कोई इंटरनेशनल माफिया है, लेकिन उसका नाम अभी सामने नहीं आया है। यहां पढ़ें पूरी खबर